Bajarê Den Haagî yê Hollanda de hetê endamanê  Rêxistina Qedexekerdişê Çekanê Kîmyewîyan (OPCW) ra konferansêk ame viraştene. Demê konferansî de kurdistanijî û dostê înan zî verê banê rêxistine de çalakîye de bî.
Çalakîye de ame vîrvistene ke Dewleta Tirke hêrişê îşxalî yê vera Rojawanî de çekanê kîmyewîyan şuxulnena û ame waştene ke wa derheqê babete de  cigêrayîş bêro kerdene. Rixmê hêrişê polîsan çalakîye ameye domnayene. Cinîyan bi kayekê tîyatroyî bale ante çekenê qedexeyan ê ke vera kurdan yenê şuxulnayene ser. Endamê heyetî ke Halepçe ya Başûrê Kurdîstanî ra tewrê konferansî bîyî êyê zî ameyî pîya bi çalakwanan eşkerayîyêke daye. Eşkerayîye de ame vatene ke ganî Dewleta Tirke ra hesab bêro persayene. Çalakwanan derheqê hêrişan de dosyayêk da OPCWyî. Çalakî bi sloganan qedîyaye.
